د ننګرهار ولایتی څانګې د خپرونو مدیر شینوارو ولسوالۍ کې نشراتی جلسه تر سره کړه. نن یکشنبه د روان ۱۴۴۵ سپوږمیز کال د ربیع الاول د میاشتې په ۹مه نېټه د افغانی سرې میاشتې د ننګرهار ولایتی څانګې ریاست د خپرونو مدیر احمد محسن مل د شینوارو په لویه ولسوالۍ کې شل تنه د ولسوالۍ اړوند مسولینو ته د پلان له مخې نشراتی جلسه تر سره کړه. د نشراتی جلسې په پیل کې ګډونوالو ته د دې جلسې د ارزښت په اړوند خبرې وشوې او له دې وروسته د افغانی سرې میاشتې په منځ ته راتګ او تاریخچه، د اسلامی ارزښتونو سره سم د اووه ګونو اصولو تشریح، د افغانی سرې میاشتې د نښان شالید او له دې نښان څخه د ناوړه ګټه اخیستنې په تړاو تشریحې خبرې وشوې او په پای کې د افغانی سرې میاشتې د بشرپالو پروګرامونو لکه د پېښو مدیریت موخې او اهداف، د روغتیا څانګې د ټولو اړخونو د خدمتونو او په مرستونونو کې د تر سره کېدونکو خدمتونو په اړه معلومات ور کړل شول. د یادولو وړ ده، چې په دې نشراتی جلسه کې د شینوارو لویې ولسوالۍ د مرستیال حاجی طالب په ګډون د یادې ولسوالۍ د بېلابېلو ادارو شل کسانو برخه اخیستې وه. همدارنګه د دې نشراتی جلسې په پای کې پر ګډونوالو د افغانی سرې میاشتې ۲۰مه او ۲۱مه ګڼه جریدې او د افغانی سرې میاشتې پېژندنې واړه کتاب ګوټی، ووېشل شول. 08:40 PM د ا.س.م د ننګرهار نشرات 08:42 PM 08:43 PM 08:43 PM